מאלומה

חואן לואיס לונדוניו אריאס (בספרדית: Juan Luis Londoño Arias; נולד ב-28 בינואר 1994), המוכר בשם הבמה מאלומה (Maluma), הוא זמר, פזמונאי ושחקן קולומביאני. שם הבמה שלו מורכב מאותיות משמות בני משפחתו: אמו מארילי, אביו לואיס ואחותו מנואלה.

 קריירה 

 2010–2013: תחילת הקריירה והעלייה לתהילה 
מאלומה החל את הקריירה המוזיקלית שלו ב-2010, והקליט סינגלים. אחד מהם "Farandulera" הפך ללהיט רדיו מקומי, בעקבות כך, החליטו בסוני מיוזיק קולומביה להחתים את הזמר ולהקליט את אלבומו הראשון. לאחר מכן הוציא את הסינגל הבא "Loco".

בשנת 2012, הוציא את אלבום הבכורה שלו, "Magia". לאחר צאת האלבום יצאו הסינגלים "Obsesión", "Miss Independent" ו-"Pasarla Bien".

ב-2012 היה מאלומה מועמד גם לפרס "Shock Award" כ"אמן החדש הטוב ביותר".

ב-11 ביוני 2013, הוציא את הסינגל "La Temperatura", בהשתתפות הזמר אלי פלסיוס. זהו הסינגל הראשון שלו שנכנס למצעדים בארצות הברית.

 2014–2017: The Voice Kids ו-F.A.M.E 
בשנת 2014, הוציא את הסינגלים "La Curiosidad", "Addicted" ו-"Carnaval". הוא גם שיתף פעולה עם הזמר אלביס קרספו בשיר "Olé Brazil", שהוקלט עבור המונדיאל שהתקיים באותה שנה. ב-16 ביולי 2014, הופיע מאלומה בטקס פרסי פרמיוס חובנטוד, שם הוא ביצע "La Temperatura". באותו חודש, הזמר אושר כשופט בתוכנית The Voice Kids, לצד פאני לו ואנדרה ספדה.

ב-13 בינואר 2015, הוציא את המיקסטייפ PB.DB The Mixtape. ב-30 באוקטובר, יצא אלבום האולפן השני שלו Pretty Boy, Dirty Boy. מתוך האלבום יצאו הסינגלים; "El Perdedor", "Borró Cassette", ו-"Sin Contrato", נכנסו לעשירייה הפותחת במצעד השירים הלטיניים של בילבורד.

בשנת 2016 התארח בשירים "Vente Pa' Ca", "Desde Esa Noche", "Chantaje". באותה השנה גם שיתף פעולה עם הזמרים חואנס וחוסה בלוויין בהופעה במסגרת טקס פרסי Lo nuestro. לאחר מכן באמצע 2016, יצא מאלומה לסיבוב ההופעות הראשון שלו: "Pretty Boy, Dirty Boy". לאחר מכן הוציא סינגל הנקרא: "Felices Los 4".

ב-12 באוקטובר 2017 הופיע בפני כ-15,000 איש בלייב פארק בראשון לציון.

ב-23 בנובמבר 2017, הוציא סרט שנקרא: "X", ב-30 בנובמבר, התארח בשיר "Hola" של הראפר פלו ריידה.

2018–הווה: 11:11 ו-Papi Juancho 
בתחילת השנה, התארח בשיר "Trap", של הזמרת הקולומביאנית שאקירה. במאי 2018 הוציא יחד עם ג'ייסון דירולו את השיר "Colors"

ב-18 במאי 2018, הוציא את אלבומו השלישי, , לאחר צאת האלבום יצא לסבב הופעות F.A.M.E. Tour.

מאלומה מועמד בקטגוריה של כוכב עולמי גלובלי בטקס פרסי בחירת הילדים של ניקלודיאון. ב-8 ביוני 2018, השתתף מאלומה בשיר "Clandestino", של הזמרת שאקירה.

ב-28 ביוני 2018 הופיע מאלומה בישראל בפארק הירקון בתל אביב. בהמשך, הוציא את "Créeme", ביחד עם קרול ג'י. ב-17 באפריל 2019, השתתף בשיר "Medellín", של מדונה.

ב-2019, הוציא את האלבום הרביעי שלו 11:11. בשנת 2020, הוציא עם ג'ניפר לופז את השיר הכפול "Pa' Ti + Lonely".

בשנת 2020 הצטלם לסרט הקולנוע "חתונה בהפתעה" בתפקיד של בסטיאן, לצדם של ג'ניפר לופז ואוון וילסון. הסרט יצא לאקרנים ב-11 בפברואר 2022. בספטמבר 2020, מאלומה הופיע עם השיר שלו "Hawai" ולאחר מכן התכבד לקבל את הפרס "רוח התקווה" מטקס פרסי המוזיקה הלטינית של בילבורד.

במאי 2022 הופיע בהיכל מנורה, ההופעה השלישית שלו בישראל.

ב-3 באוגוסט 2023 השתתפה ברמיקס לשיר "Tá OK" של DENNIS ו-MC קווין או כריס יחד עם קרול ג'י.

 דיסקוגרפיה 
 אלבומי אולפן 
 2012: Magia
 2015: Pretty Boy, Dirty Boy
 2018: 
 2019: 11:11
 2020: Papi Juancho 
 2023: Don Juan

 מיקסטייפים 
 2015: PB.DB The Mixtape

מיני-אלבומים
 2021: #7DJ (7 Días En Jamaica)
 2022: The Love And Sex Tape

 פילמוגרפיה 
שנהכותרתתפקידהערות2014דה וויס גרסת הילדים קולומביהמאמן ושופט2014טקס נבחרי הילדים קולומביהמגיש ראשי2016להתעורר לצדךאורח למשך פרק אחד2017דה וויס גרסת הילדים מקסיקושופט2022אנקאנטומאריאנוסרט קולנוע, דיבוב2022חתונה בהפתעהבסטיאןסרט קולנוע

 פרסים ומועמדויות 
שנהארגוןקטגוריהפרויקטתוצאהמקור2024פרס גראמיאלבום הפופ הלטיני הטוב ביותרDon Juanפרס בחירת הקהלהזמר הלטיני של השנהמאלומהפרס המוזיקה האמריקאית הלטיניתשיר השנה"Según Quién" (עם קארין לאון)שיתוף הפעולה של השנהשיתוף הפעולה חוצה הז'אנרים של השנה"Ojalá" (עם The Rudeboyz ואדם לוין)האמן הלטיני העולמי של השנהמאלומהשיתוף הפעולה הטוב ביותר - טרופי"La Fórmula" (עם מארק אנתוני)פרס גראמי הלטינישיר השנה"Según Quién" (עם קארין לאון)2025פרס המוזיקה הלטינית של בילבורדשיר הפופ הלטיני של השנה"Cosas Pendientes"פרס גראמי הלטיניהשיר האורבני הטוב ביותרהשיר המקסיקני האזורי הטוב ביותר"Si Tú Me Vieras"

קישורים חיצוניים





הערות שוליים

*
קטגוריה:זמרים קולומביאנים
קטגוריה:זמרי פופ קולומביאנים
קטגוריה:אמנים הידועים בשם במה
קטגוריה:זמרים השרים בספרדית
קטגוריה:זוכי פרס גראמי הלטיני
קטגוריה:זוכי פרס המוזיקה של MTV אירופה
קטגוריה:זוכי פרס הווידאו קליפים של MTV: אישים
קטגוריה:אמני סוני מיוזיק לטין
קטגוריה:שופטי The Voice
קטגוריה:מדיין: אישים
קטגוריה:קולומביאנים שנולדו ב-1994